Document ID: 31988R0700

Uredba Komisije (EGS) št. 700/88
z dne 17. marca 1988
o nekaterih podrobnih pravilih za uporabo režimov za uvoz v Skupnost nekaterega cvetja s poreklom s Cipra, iz Izraela in Jordanije
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 4088/87 z dne 21. decembra 1987 o določitvi pogojev za uporabo preferencialnih carin pri uvozu nekaterega cvetja s poreklom s Cipra, iz Izraela in Jordanije [1] in zlasti člena 5(1) Uredbe,
ker Uredba (EGS) št. 4088/87 določa tarifne režime za naslednje štiri proizvode s poreklom s Cipra, iz Izraela in Jordanije: enocvetne nageljne (cvet), mnogocvetne nageljne (vejica s cvetovi), velecvetne in drobnocvetne vrtnice, in za vsakega od njih predvideva uporabo preferencialne carine, kadar se uvozna cena ujema z najnižjo ceno, določeno glede na cene proizvajalcev Skupnosti;
ker je zaradi določanja podrobnih pravil za uporabo treba opredeliti vsak takšen proizvod in določiti način ugotavljanja cen proizvajalcev Skupnosti in uvoznih cen;
ker je pri vrtnicah z ozirom na veliko število različnih sort, proizvedenih v Skupnosti, in na dejstvo, da se količina zelo spreminja od trga do trga in od ene sezone do druge, treba določiti cene proizvajalcev glede na povprečno ceno, ugotovljeno na podlagi zabeleženih cen za pilotne sorte, ki se razumejo kot najbolj reprezentativne v proizvodnji v Skupnosti;
ker je večina rezanega cvetja, uvožena iz zgoraj navedenih držav, visoke kakovosti, ki v glavnem ustreza standardom Skupnosti, oblikovanim za proizvode prvega razreda; ker je zato treba pri določanju cen proizvajalcev upoštevati cene, ki veljajo za zadevne proizvode prvorazredne kakovosti;
ker se morajo pri določanju cen proizvajalcev v skladu z drugim pododstavkom člena 3(2) Uredbe (EGS) št. 4088/87 odstopanja za 40 % ali več navzgor ali navzdol od povprečne cene, zabeležene na istem trgu v preteklih treh letih, razumeti kot prevelika nihanja in se ne smejo upoštevati;
ker je pri določanju reprezentativnih trgov treba upoštevati trge proizvajalcev Skupnosti in uvozne trge Skupnosti, na katerih se izvede večina transakcij in kjer je na voljo večina cen, ki jih lahko upoštevamo;
ker je treba zagotoviti, da države članice, ki jih to zadeva, seznanijo Komisijo z vsemi zahtevanimi informacijami za določanje zgoraj navedenih cen;
ker so ukrepi, predvideni s to uredbo, v skladu z mnenjem Upravljalnega odbora za žive rastline,
SPREJELA NASLEDNJO UREDBO:
Člen 1
Za vsakega od štirih proizvodov, enocvetne nageljne (cvet) in mnogocvetne nageljne (vejica s cvetovi), velecvetne vrtnice in drobnocvetne vrtnice, iz člena 1 Uredbe (EGS) št. 4088/87, se določijo cene proizvajalcev Skupnosti za obdobja dveh zaporednih tednov glede na dnevne cene, zabeležene na vsakem reprezentativnem trgu za vsako od pilotnih sort, navedenih v Prilogi I. Pilotne sorte so tiste sorte, ki jih v največjih količinah prodajajo na zgoraj navedenih trgih, pri vrtnicah pa sorte, ki se v največjih količinah prodajajo med sortami, navedenimi v Prilogi II. Za enocvetne nageljne (cvet) in mnogocvetne nageljne (vejica s cvetovi) se cene proizvajalcev Skupnosti oblikujejo posebej za enocvetne in posebej za mnogocvetne sorte.
Dnevne cene za pilotne sorte iz prvega odstavka se zabeležijo za proizvode prvega kakovostnega razreda, opredeljenega v skladu s členom 3 Uredbe Sveta (EGS) št. 234/68 [2], ne glede na kode dolžin; razume se, da so v zabeleženih cenah vključeni morebitni stroški, povezani s predstavitvijo proizvodov.
Pri oblikovanju cene proizvajalcev Skupnosti se dnevne cene ne upoštevajo, če so na reprezentativnem trgu 40 ali več odstotkov nad ali pod povprečno ceno, zabeleženo v istem obdobju na istem trgu v preteklih treh letih.
Člen 2
Reprezentativni trgi proizvajalcev iz člena 3(2) Uredbe (EGS) št. 4088/87 so:
-Nemčija: | Neuss, |
-Francija: | Hyères-Ollioules, Nice, Rungis, |
-Italija: | Pescia, San Remo, |
-Nizozemska: | Aalsmeer, Westland. |
Člen 3
Reprezentativni trgi iz člena 2 Uredbe (EGS) št. 4088/87 so:
-Nemčija: | Cologne, Neuss, |
-Francija: | Rungis, |
-Nizozemska: | Aalsmeer, Westland, |
-Velika Britanija: | Covent Garden. |
Uvozni trgi, na katerih se zabeležijo pomembna trgovanja s katerim koli od teh proizvodov in s katerim koli teh porekel, se tudi razumejo kot reprezentativni.
Člen 4
Za vsakega od štirih proizvodov iz člena 1 in za vsako od naslednjih porekel - Ciper, Izrael in Jordanija - so na vsakem reprezentativnem trgu uvoza, uvoženi proizvodi zabeleženi na stopnji uvoza na debelo po dnevni ceni za kos, cena pa mora vključevati tudi carino.
Člen 5
Države članice, v katerih so reprezentativni trgi proizvajalcev, Komisijo seznanijo z dnevnimi cenami za pilotne sorte v tednu, ki sledi vsakemu dvotedenskemu obdobju, za katero je določena cena proizvajalcev Skupnosti.
Člen 6
Države članice, v katerih so reprezentativni trgi proizvajalcev, vsak tržni dan Komisijo seznanijo o vsakem od teh štirih proizvodov, za vsak trg in za vsako poreklo iz člena 4:
- s cenami, zabeleženimi v skladu s členom 4,
- s količinami, ki so na trgu, za proizvod, po kosu.
Člen 7
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. marca 1988

Labels: 3
18
6